20.2.2023.
HR
Službeni list Europske unije
L 52/5
2.
Ova se Uredba ne primjenjuje na upotrebu veterinarsko-medicinskih proizvoda iz stavka 1. u svrhu znanstvenih studija ili u svrhu njihova razvijanja i testiranja, kako je utvrđeno u članku 46. stavku 3.
Uredbe (EU) 2016/429. Članak 2.
Definicije 1.
Za potrebe ove Uredbe primjenjuju se sljedeće definicije:
(a) „bolest kategorije A” znači bolest s popisa koja se inače ne pojavljuje u Uniji i za koju se moraju poduzeti hitne mjere iskorjenjivanja čim se otkrije, kako je navedeno u članku 9. stavku 1. točki (a) Uredbe (EU) 2016/429; (b) „bolest kategorije B” znači bolest s popisa koja se mora kontrolirati u svim državama članicama s ciljem njezina iskorjenjivanja u cijeloj Uniji, kako je navedeno u članku 9. stavku 1. točki (b) Uredbe (EU) 2016/429; (c) „hitno supresivno cijepljenje” znači strategija cijepljenja koju nadležno tijelo provodi za držane kopnene životinje radi sprečavanja i kontrole bolesti kategorije A u skladu s člankom 7. stavkom 1. točkom (a) podtočkom i.; (d) „hitno zaštitno cijepljenje” znači strategija cijepljenja koju nadležno tijelo provodi za držane kopnene životinje radi sprečavanja i kontrole bolesti kategorije A u skladu s člankom 7. stavkom 1. točkom (a) podtočkom ii.; (e) „hitno cijepljenje divljih kopnenih životinja” znači strategija cijepljenja koju nadležno tijelo provodi za divlje kopnene životinje radi sprečavanja i kontrole bolesti kategorije A u skladu s člankom 7. stavkom 1. točkom (a) podtočkom iii.; (f)
„preventivno cijepljenje” znači strategija cijepljenja koju nadležno tijelo provodi radi sprečavanja i kontrole bolesti kategorije A u skladu s člankom 7. stavkom 1. točkom (b);
(g) „područje cijepljenja” znači područje na kojem se vrste s popisa cijepe radi sprečavanja i kontrole bolesti kategorije A; (h) „područje oko područja cijepljenja” znači područje, koje se nalazi oko područja cijepljenja, na kojem nije dopušteno cijepljenje u svrhu sprečavanja i kontrole bolesti kategorije A i na kojem se provodi pojačano nadziranje radi otkrivanja tih bolesti; (i)
„potvrđeno izbijanje” znači izbijanje bolesti potvrđeno u skladu s člankom 9. stavcima 2., 3. i 4.
Delegirane uredbe (EU) 2020/689;
(j)
„razdoblje za ponovno stjecanje zdravstvenog statusa” znači razdoblje koje je potrebno da bi područje cijepljenja ponovno steklo zdravstveni status životinja koji je imalo prije provođenja cijepljenja protiv bolesti kategorije A, na temelju dokazivanja odsutnosti bolesti kategorije A nakon provedenog hitnog zaštitnog cijepljenja protiv te bolesti;
(k) „zona zaštite” znači zona zaštite uspostavljena na temelju članka 21. stavka 1. točke (a) Delegirane uredbe (EU) 2020/687; (l)
„zona nadziranja” znači zona nadziranja uspostavljena na temelju članka 21. stavka 1. točke (b) Delegirane uredbe (EU) 2020/687;
(m) „govedo” znači životinja koja pripada vrstama kopitara i papkara iz rodova Bison, Bos (uključujući podrodove Bos, Bibos, Novibos, Poephagus) i Bubalus (uključujući podrod Anoa) te potomstvo dobiveno križanjem tih vrsta; (n) „ovca” znači životinja koja pripada vrstama kopitara i papkara iz roda Ovis te potomstvo dobiveno križanjem tih vrsta; (o) „koza” znači životinja koja pripada vrstama kopitara i papkara iz roda Capra te potomstvo dobiveno križanjem tih vrsta; (p) „deva” znači životinja koja pripada vrstama kopitara i papkara iz porodice Camelidae navedene na popisu u Prilogu III. Uredbi (EU) 2016/429; (q) „svinja” znači životinja koja pripada vrstama kopitara i papkara iz porodice Suidae navedene na popisu u Prilogu III. Uredbi (EU) 2016/429;